От каква възраст са подходящи музикалните играчки?
 Преди всичко трябва да имате предвид, че играта е важен фактор в развитието на детето още от първите му дни. Музикалните играчки са чудесен избор за всички възрасти – от новородено до по-голямо дете. 
Първата музикална играчка на бебето е за креватчето, след това идва ред на музикални книжки или играчки, които се натискат и издават звуци, музикални проходилки , микрофони и други. Важно е да обръщате внимание на етикетите, върху които е указана подходящата възраст, за която са предназначени, както и да имате предвид индивидуалното развитие на детето. 

